<classify> Wajasiriamali mkoani Tabora wanauza mkojo wa sungura 15,000- hadi 20,000- kwa lita moja.Katibu wa wajasiriamali mkoani humo, Rahel Mghenyi amesema mjini Tabora kuwa, mkojo wa sungura na kinyesi chake ni fursa kubwa ya biashara kwa kuwa wakulima wanautumia kuzuia mazao yasishambuliwe na wadudu.Mghenyi amesema, kuna soko zuri la mkojo wa sungura na kwamba wateja wakubwa kwa sasa ni wajasiriamali wenyewe.Mkojo wa sungura unapatikana kwa kutengeneza sehemu za kuukinga kwenye banda.Kwa mujibu wa Mghenyi, mteja akifika Tabora aende kwenye ofisi ya wajasiriamali mkoa, huko atawakuta viongozi na wafugaji watamwelekeza ataupata wapi.Amesema, wakulima wa mahindi, mtama, mpunga, mbogamboga na mazao mengine wanautumia mkojo na kinyesi cha sungura kwa kuchanganya na udongo.Katika huo mchanganyiko wako utaweka kwenye shina la mmea, kutakuwa kuna vimelea ambavyo vilikuwa vinashambulia lile zao, lile zao halitashambuliwa kutokana na nini, mkojo wa sungura pamoja na kinyesi amesema Mghenyi.Kwa mujibu wa kiongozi huyo wa wajasiriamali, katika ekari moja unahitaji lita zisizopungua 300 za mkojo wa sungura ili wadudu waharibifu wasishambulie mazao.Kama utapata huo mkojo wa sungura usiopungua hata lita mia tatu unaweza ukachukua na ukauchanganya na udongo wa mfinyanzi, changanya na udongo wa mfinyanzi na mbolea. Na katika mbolea huwaga kuna vile vimelea lazima ukiuchanganya utaweka kama mbolea ya kawaida utakuwa unachota unaweka kwenye shina amesema.Mghenyi amesema, hadi sasa hakuna bei maalumu ya mkojo wa sungura na kwamba, wafugaji wengi hawafahamu kuwa ni biashara hivyo unaishia kwenye mabanda.Lakini kwetu sisi wajasiriamali tumeona ni fursa kubwa na una faida kubwa. Ile ni bei ya makubaliano kwa sababu watu wengi hawajaweka ile bei ya pamoja...lakini kwetu sisi huo mkojo tunaanzia shilingi 15,000- 20, 000- kwa lita moja amesema.Kwa mujibu wa Mughenyi, kwa kuwa baadhi hawafahamu thamani ya mkojo wa sungura kwenye soko wanaugawa bure na wengine wanauza kwa shilingi 500- au 5,000- kwa lita moja.Amesema, hivi sasa wajasiriamali wengi wanafuga sungura kwa kuwa wametambua mkojo wa viumbe hao ni chanzo cha kipato cha familia na kwamba, hivi sasa wakiwa kwenye semina na mikutano wanajifunza faida za ufugaji wa sungura, kuku, mbuzi, ngombe nk.Tumeona manufaa makubwa, ndio maana tumeendelea kufanyaje kuwafundisha na watu wengine ambao wanafundishika kwa kupitia vipindi, au wananunua vitabu waangalie yale wanayofundishwa wayatendee kazi kwa sababu yana faida kubwa amesema.Kwa mujibu wa Mghenyi, hadi sasa Umoja wa Wajasiriamali Mkoa wa Tabora una wanachama zaidi ya 300 wenye miradi isiyopungua 18.  <topic>: UCHUMI 